CELEX: 
Language: bg
Date: 2018-01-29 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за изменение на Делегиран регламент (ЕС) 2016/127 на Комисията във връзка с изискванията за белтъците за преходните храни

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               С член 11, параграф 2 от Регламент (ЕС) № 609/2013 на Европейския парламент и на Съвета от 12 юни 2013 г. относно храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло
                  1
                Европейската комисия се оправомощава да приема делегирани актове с цел осъвременяване, наред с другото, на Делегиран регламент (ЕС) 2016/127 на Комисията от 25 септември 2015 г. за допълване на Регламент (ЕС) № 609/2013 на Европейския парламент и на Съвета по отношение на специфичните изисквания за състава и предоставянето на информация за храните за кърмачета и преходните храни и по отношение на изискванията за информация, свързана с храненето на кърмачета и малки деца
                  2
               . 
               
            
               С настоящия делегиран регламент се цели да се измени Делегиран регламент (ЕС) 2016/127 на Комисията, като се намали минималното съдържание на белтъци, изисквано в посочения регламент по отношение на преходните храни на основата на белтъци на краве или козе мляко, на 1,6 g/100 kcal (0,38 g/100 kJ). 
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               Комисията проведе консултация по този въпрос с Европейския орган за безопасност на храните (ЕОБХ). Научното становище на ЕОБХ относно безопасността и пригодността за употреба от кърмачета на преходни храни със съдържание на белтъци най-малко 1,6 g/100 kcal
                  3
                представлява научната основа за изискванията в настоящия делегиран регламент.
            
            
               Беше проведена писмена консултация с експерти от държавите членки в рамките на Експертната група по храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло
                  4
               . Писмената консултация с Експертната група се състоя в периода между 30 юни 2017 г. и 6 септември 2017 г.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               Правното основание за настоящия делегиран регламент е член 11, параграф 2 от Регламент (ЕС) № 609/2013. В съответствие с тази разпоредба Комисията е оправомощена да приема делегирани актове с цел осъвременяване на Делегиран регламент (ЕС) 2016/127, като се отчита съответния технически и научен прогрес.
            
            
               Предложените изменения на Делегиран регламент (ЕС) 2016/127 са във връзка с минималното съдържание на белтъци, изисквано съгласно посочения регламент по отношение на преходните храни на основата на белтъци на краве мляко или козе мляко, което съдържание е намалено въз основа на препоръката на ЕОБХ.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 29.1.2018 година
            
            
               за изменение на Делегиран регламент (ЕС) 2016/127 на Комисията във връзка с изискванията за белтъците за преходните храни
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 609/2013 на Европейския парламент и на Съвета от 12 юни 2013 г. относно храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло и за отмяна на Директива 92/52/ЕИО на Съвета, директиви 96/8/ЕО, 1999/21/ЕО, 2006/125/ЕО и 2006/141/ЕО на Комисията, Директива 2009/39/ЕО на Европейския парламент и на Съвета и регламенти (ЕО) № 41/2009 и (ЕО) № 953/2009 на Комисията
                  5
               , и по-специално член 11, параграф 2 от него, 
            
            
               като има предвид, че:
            
            
               (1)С Делегиран регламент (ЕС) 2016/127 на Комисията
                  6
                се определят, наред с другото, правилата за състава и етикетирането на храните за кърмачета и преходните храни. 
            
         
         
            
               (2)В Делегиран регламент (ЕС) 2016/127 се предвижда изрично, че преходните храни, произведени от белтъците на кравето или козето мляко, трябва да съдържат най-малко 1,8 g белтъци/100 kcal (0,43 g/100kJ).
            
            
               (3)Комисията получи искане от стопански субект в хранителната промишленост за пускане на пазара на преходна храна на основата на интактни белтъци на краве мляко със съдържание на белтъци най-малко 1,61 g/100 kcal, което е под количествата, разрешени с Директива 2006/141/ЕО и Делегиран регламент (ЕС) 2016/127. 
            
            
               (4)На 5 април 2017 г. по искане на Комисията Европейският орган за безопасност на храните изготви научно становище относно безопасността и пригодността за употреба от кърмачета на преходни храни със съдържание на белтъци най-малко 1,6 g/100 kcal
                  7
               . Европейският орган за безопасност на храните достигна до заключението, че употребата на преходна храна на основата на интактни белтъци на краве или козе мляко със съдържание на белтъци най-малко 1,6 g/100 kcal (0,38 g/100 kJ), която иначе отговаря на изискванията на съответните правила на Съюза, е безопасна и подходяща за здрави кърмачета, живеещи в Европа и приемащи допълнителни храни с достатъчно високо качество. Въз основа на това становище и с цел да се насърчи разработването на иновативни продукти, минималното съдържание на белтъци, изисквано съгласно Делегиран регламент (ЕС) 2016/127 за преходните храни на основата на белтъци на краве или козе мляко, следва да се намали на 1,6 g/100 kcal. 
            
            
               (5)Поради това приложение ІI към Делегиран регламент (ЕС) 2016/127 следва да бъде съответно изменено,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Приложение ІІ към Делегиран регламент (ЕС) 2016/127 на Комисията се изменя в съответствие с приложението към настоящия регламент.
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 29.1.2018 година.
            
            
               
                     За Комисията
               
               
                     Председател
                     Jean-Claude JUNCKER
               
               
            
         
         
            
                  
                     (1)
                  
                        ОВ L 181, 29.6.2013 г., стр. 35.
               
               
                  
                     (2)
                  
                        OВ L 25, 2.2.2016 г., стр. 1.
               
               
                  
                     (3)
                  
                        Експертна група на ЕОБХ по диетични храни, хранене и алергии (група NDA), 2017 г., Scientific Opinion on the safety and suitability for use by infants of follow-on formulae with a protein content of at least 1.6 g/100 kcal (Научно становище относно безопасността и пригодността за употреба от кърмачета на преходни храни със съдържание на белтъци най-малко 1,6 g/100 kcal). EFSA Journal (Бюлетин на ЕОБХ) 2017;15(5):4781.
               
               
                  
                     (4)
                  
                        Референтен номер E02893 в Регистъра на експертните групи към Комисията и други подобни органи.
               
               
                  
                     (5)
                  
                        ОВ L 181, 29.6.2013 г., стр. 35.
               
               
                  
                     (6)
                  
                        Делегиран регламент (ЕС) 2016/127 на Комисията от 25 септември 2015 г. за допълване на Регламент (ЕС) № 609/2013 на Европейския парламент и на Съвета по отношение на специфичните изисквания за състава и предоставянето на информация за храните за кърмачета и преходните храни и по отношение на изискванията за информация, свързана с храненето на кърмачета и малки деца (ОВ L 25, 2.2.2016 г., стр. 1).
               
               
                  
                     (7)
                  
                        EFSA Journal (Бюлетин на ЕОБХ) 2017;15(5):4781.
               
            
      
    ---documentbreak--- 
      
         
         
            
               ПРИЛОЖЕНИЕ
            
            
               Таблицата в точка 2.1 (Преходни храни, произведени от белтъците на кравето или козето мляко) от приложение II към Делегиран регламент (ЕС) 2016/127 се заменя със следното:
            
            
                     
                        „Минимум
                     
                  
                  
                     
                        Максимум
                     
                  
               
                     
                        0,38 g/100 kJ
                     
                     
                        (1,6 g/100 kcal)
                     
                  
                  
                     
                        0,6 g/100 kJ
                     
                     
                        (2,5 g/100 kcal)“